Diari Oficial de la Generalitat Valenciana


Sumari del DOGV 5910, del 10-12-2008 (2008/14092)

ACORD de 5 de desembre de 2008, del Consell, constituït en Junta General d'Accionistes, amb el caràcter d'universal, de la mercantil Societat Projectes Temàtics de la Comunitat Valenciana, SA, pel qual s'augmenta el seu capital social i es modifiquen els seus estatuts.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5910

Data del DOGV
:   10-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14626


Data del document
:   05-12-2008

Organisme emissor
:   Societat Projectes Temàtics de la Comunitat Valenciana, SAU

Tipus de document
:   Acord

Anàlisi jurídica

 Descriptors 

:   * capital social
    * empresa pública
    * reglament intern
    * legislació
    * ampliació de capital

ACORD de 5 de desembre de 2008, del Consell, constituït en Junta General d'Accionistes, amb el caràcter d'universal, de la mercantil Societat Projectes Temàtics de la Comunitat Valenciana, SA, pel qual s'augmenta el seu capital social i es modifiquen els seus estatuts. [2008/14695]  
El Consell, en la reunió del dia 5 de desembre de 2008, va adoptar l'acord següent:  
El Text Refós de la Llei de Societats Anònimes, aprovat pel Reial Decret Legislatiu 1564/1989, de 22 de desembre, establix en els articles 144, 152 i 164 que tant la modificació dels estatuts com l'ampliació i reducció del capital correspon acordar-les a la Junta General d'Accionistes.  
Per això, el Consell, reunit a València el dia 5 de desembre de 2008, com a Junta General d'Accionistes, amb el caràcter d'universal, de la mercantil Societat Projectes Temàtics de la Comunitat Valenciana, SA, accepta els següents punts de l'ordre del dia:  
1. Ampliació de capital social, per un import de 21.065.506 euros per aportació dinerària, per mitjà de l'augment del valor nominal de totes i cada d'una de les accions en la suma de 3.513 euros, quedant fixat el nou valor nominal de totes i cada una de les accions en la suma de 5.488 euros, i la conseqüent modificació de l'article 7 dels estatuts socials  
2. Reducció simultània del capital social en la suma de 66.457.583 euros, a fi de restablir l'equilibri entre el capital i el patrimoni de la societat, disminuït com a conseqüència de pèrdues, per mitjà de la reducció del valor nominal de totes i cada una de les accions en la suma de 3.186 euros, quedant fixat el nou valor nominal de cada una de les accions en la suma de 2.302 euros, i la conseqüent modificació de l'article 7 dels estatuts socials.  
3. Autoritzar i facultar, solidàriament i indistintament, qualsevol membre del Consell d'Administració, per a realitzar tots els actes que siguen necessaris per a l'execució del que s'ha acordat en la present reunió, i atorgar per a això, si és el cas, les escriptures públiques corresponents i instar-ne la inscripció en el Registre Mercantil.  
4. Autorització al secretari del Consell d'Administració de la Societat Projectes Temàtics de la Comunitat Valenciana, SA, per a certificar el contingut de l'acta de la present Junta Universal d'Accionistes i els acords que s'hi han pres.  
S'hi troben presents tots els socis de la societat, ja que, en tractar-se d'una empresa pública de la Generalitat, esta és el seu soci únic.  
Després de l'oportuna deliberació i no havent-hi intervencions la constància de les quals se sol·licite, el Consell, en condició de Junta General d'Accionistes, amb el caràcter d'universal, per unanimitat,  
ACORDA  
Primer   
Ampliar el capital social per import de 43.574.739 euros, per mitjà d'aportació dinerària, augmentant el valor nominal de totes i cada d'una de les accions en la suma de 3.513 euros. El nou valor nominal de totes i cada una de les accions queda establit en la suma de 5.488 euros.  
El dit augment de capital i es desemborsarà en efectiu per l'únic soci de la societat.   
Modificar l'article 7 dels estatuts socials, la nova redacció del qual serà la següent:  
«Article 7  
El capital social es fixa en noranta-tres milions set-cents vint-i-quatre mil seixanta-quatre euros (52.012.893 €), dividit en 17.078 accions nominatives de 5.488 euros de valor nominal cada una d'elles, íntegrament subscrites i desemborsades. Les accions es troben numerades correlativament de l'1 al 17.078, ambdós inclusivament. En representació de les accions podrà emetre's un títol múltiple».  
Segon   
Reducció simultània del capital social en la suma de cinquanta-quatre milions quatre-cents deu mil cinc-cents vuit euros (67.352.767 €), a fi de restablir l'equilibri entre el capital i el patrimoni de la societat, disminuït com a conseqüència de pèrdues, per mitjà de la reducció del valor nominal de totes i cada una de les accions en la suma de tres mil cent vuitanta-sis euros (3.186 €). El nou valor nominal de cada una de les accions queda establit en la suma de dos mil tres-cents dos euros (2.302 €), reducció que es practica basant-se en el balanç de la societat tancat en data 31 de desembre de 2007, el qual és aprovat en este acte i que es troba verificat pels auditors de comptes de la societat Deloitte, SL.  
Modificar l'article 7 dels estatuts socials, la nova redacció del qual serà la següent:  
«Article 7   
El capital social es fixa en la suma de trenta-nou milions tres-cents tretze mil cinc-cents cinquanta-sis euros (01.414.929 €), dividit en 17.078 accions nominatives de 2.302 euros de valor nominal cada una d'elles, íntegrament subscrites i desemborsades. Les accions es troben numerades correlativament de l'1 al 17.078, ambdós inclusivament. En representació de les accions podrà emetre's un títol múltiple».  
Tercer   
Autoritzar i facultar, solidàriament i indistintament, qualsevol membre del Consell d'Administració per a realitzar tots els actes que siguen necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques i instar-ne la inscripció en el Registre Mercantil.  
Quart   
Autoritzar el secretari del Consell d'Administració de la Societat Projectes Temàtics de la Comunitat Valenciana, SA, per a certificar el contingut de l'acta de la present Junta General d'Accionistes, amb el caràcter d'universal, i els acords que s'hi ha pres.  
Estos acords es transcriuen literalment.  
En no haver-s'hi debatut més assumptes que els ressenyats en l'ordre del dia, s'aprova, per unanimitat, l'acta corresponent a la present reunió de la Junta General d'Accionistes, amb el caràcter d'universal, de la mercantil Societat Projectes Temàtics de la Comunitat Valenciana, SA.  
València, 5 de desembre de 2008  
El vicepresident primer i secretari del Consell,  
VICENTE RAMBLA MOMPLET